**ΕΛΛΗΝΙΚΗ ΔΗΜΟΚΡΑΤΙΑ Καλλιθέα 20/3/2024**

**ΠΕΡΙΦΕΡΕΙΑ ΑΤΤΙΚΗΣ**

### **ΔΗΜΟΣ ΚΑΛΛΙΘΕΑΣ Αριθ. Πρωτ : 14109/21-3-2024**

#### 

#### **ΔΙΕΥΘΥΝΣΗ : ΚΟΙΝΩΝΙΚΗΣ ΠΟΛΙΤΙΚΗΣ**

##### **ΓΡΑΦΕΙΟ :ΑΝΑΠΛΩΤΡΙΑΣ ΔΙΕΥΘΥΝΤΡΙΑΣ**

###### ΤΑΧ. Δ/ΝΣΗ : ΕΛ. ΒΕΝΙΖΕΛΟΥ 273 Π Ρ Ο Σ

**ΑΡΜΟΔΙΟΣ : ΘΕΟΔΟΣΟΠΟΥΛΟΥ ΦΟΙΒΗ**

# ΤΗΛΕΦΩΝΟ : 2132101253 Τον Πρόεδρο Δημοτικού Συμβουλίου

## Ε-MAIL : f.theodosopoulou @kallithea.gr

ΘΕΜΑ : «Τροποποίηση της απόφασης 177/2023 του Δημοτικού Συμβουλίου Καλλιθέας ως προς την επικαιροποίηση συμμετοχής έξι (6) δημοτικών συμβούλων και πέντε (5) εκπροσώπων μεταναστών και προσφύγων στο «Συμβούλιο Μεταναστών και Προσφύγων» και ορισμού ενός εκ των δημοτικών συμβούλων ως Προέδρου αυτού»

Παρακαλούμε, κατά την προσεχή συνεδρίαση του Δημοτικού Συμβουλίου, όπως συμπεριλάβετε και το θέμα που αφορά την τροποποίηση της απόφασης 177/2023 του Δημοτικού Συμβουλίου Καλλιθέας ως προς την επικαιροποίηση συμμετοχής έξι (6) δημοτικών συμβούλων και πέντε (5) εκπροσώπων μεταναστών και προσφύγων στο «Συμβούλιο Μεταναστών και Προσφύγων» και ορισμού ενός εκ των δημοτικών συμβούλων ως Προέδρου αυτού.

Συγκεκριμένα το Δημοτικό Συμβούλιο Καλλιθέας προέβη με την με αρ. 154/2022 απόφασή του στην συγκρότηση Συμβουλίου Ένταξης Μεταναστών και Προσφύγων του Δήμου Καλλιθέας, σύμφωνα με την παρ. 1 του άρθρου 79 του ν. 4555/2018 και με την απόφαση 177/2023 όρισε τη σύνθεσή του σύμφωνα με τα προβλεπόμενα στις παραγράφους 1 και 2 του παραπάνω άρθρου:

Συγκεκριμένα:

**[…*Άρθρο 79 - Νόμος 4555/2018 - Συμβούλιο Ένταξης Μεταναστών και Προσφύγων - Αντικατάσταση του άρθρου 78 του ν. 3852/2010***

*1. Σε κάθε δήμο συγκροτείται και λειτουργεί με απόφαση του δημοτικού συμβουλίου, Συμβούλιο Ένταξης Μεταναστών και Προσφύγων, ως συμβουλευτικό όργανο του δήμου για την ενίσχυση της ένταξης των μεταναστών και των προσφύγων στην τοπική κοινωνία. Τα Συμβούλια Ένταξης Μεταναστών και Προσφύγων αποτελούνται από, έντεκα (11) μέλη τα οποία ορίζονται από το οικείο δημοτικό συμβούλιο. Ως μέλη ορίζονται έξι (6) δημοτικοί σύμβουλοι και πέντε (5) εκπρόσωποι αναγνωρισμένων φορέων συλλογικής εκπροσώπησης μεταναστών και προσφύγων, που ορίζονται με τη διαδικασία της επόμενης παραγράφου.*

*2. Αν υπάρχουν αναγνωρισμένοι φορείς συλλογικής εκπροσώπησης μεταναστών ή/και προσφύγων, που, σύμφωνα με το καταστατικό τους, δραστηριοποιούνται στο επίπεδο του οικείου δήμου, το δημοτικό συμβούλιο καλεί πέντε (5) από τους φορείς αυτούς να ορίσουν από έναν (1) εκπρόσωπο. Σε περίπτωση που ελλείπουν οι φορείς του προηγούμενου εδαφίου στο επίπεδο του δήμου ή αυτοί είναι λιγότεροι από πέντε, το δημοτικό συμβούλιο καλεί επιπλέον και έναν από τους αναγνωρισμένους φορείς συλλογικής εκπροσώπησης μεταναστών ή/και προσφύγων, που δραστηριοποιούνται, σύμφωνα με το καταστατικό τους, στην οικεία περιφέρεια, να ορίσει έναν (1) εκπρόσωπό του. Σε περίπτωση που ελλείπουν τέτοιοι φορείς στην οικεία περιφέρεια ή αν και μετά τον ορισμό του εκπροσώπου τους, δεν συμπληρώνεται ο συνολικός αριθμός των πέντε (5) εκπροσώπων φορέων, το δημοτικό συμβούλιο καλεί επιπλέον την αντιπροσωπευτικότερη δευτεροβάθμια ή ομοσπονδιακού χαρακτήρα οργάνωση συλλογικής εκπροσώπησης μεταναστών ή/και προσφύγων, που δραστηριοποιείται, κατά το καταστατικό της, σε εθνικό επίπεδο, να ορίσει τους υπολειπόμενους εκπροσώπους, μέχρι τη συμπλήρωση του συνολικού αριθμού των πέντε (5) εκπροσώπων. Με την ίδια διαδικασία γίνεται η τυχόν αντικατάσταση ή η αναπλήρωση των μελών του Συμβουλίου Ένταξης Μεταναστών και Προσφύγων, οι οποίοι προέρχονται από τους αναγνωρισμένους φορείς συλλογικής εκπροσώπησης μεταναστών και προσφύγων.*

*3. Με την ίδια απόφαση του δημοτικού συμβουλίου ορίζεται πρόεδρος στο Συμβούλιο Ένταξης Μεταναστών και Προσφύγων ένας εκ των δημοτικών συμβούλων μελών του. Στα παραπάνω συμβούλια ορίζονται κατά προτεραιότητα ως μέλη αλλοδαποί δημοτικοί σύμβουλοι που έχουν τυχόν εκλεγεί. Η συμμετοχή στα ανωτέρω συμβούλια είναι τιμητική και άμισθη.[…]*

Κατόπιν των παραπάνω παρακαλούμε όπως προβείτε στην επικαιροποίηση της σύνθεσης του ΣΜΠ, ορίζοντας έξι (6) δημοτικούς συμβούλους, πέντε (5) εκπροσώπους μεταναστών και προσφύγων καθώς και πρόεδρο του Συμβουλίου εκ των δημοτικών συμβούλων.

Εσωτερική Διανομή Η ΑΝΤΙΔΗΜΑΡΧΟΣ ΚΟΙΝΩΝΙΚΗΣ ΠΟΛΙΤΙΚΗΣ

- Γραφ. Δημάρχου

- Γραφ. Αντιδημάρχου

Κοιν. Πολιτικής

- Γραφ. Γεν. Γραμματέα

- Γρ. Γ. Διευθύντριας **ΕΛΕΝΑ ΑΥΓΕΡΙΝΟΥ**

- Δ/νση Κοιν. Πολιτικής

- Τμήμα Πρόνοιας

- Κέντρο Κοινότητας με ΚΕΜ